Iga Swiatek, numărul unu mondial, s-a calificat fără probleme în semifinalele turneului WTA 1000 de la Roma, după ce a învins-o, marţi, cu 6-1, 6-3, pe americanca Madison Keys, locul 16 WTA, potrivit news.ro
Poloneza în vârstă de 22 de ani nu a pierdut încă niciun set de când a ajuns la Roma, turneu pe care l-a câştigat de două ori (2021, 2022).
În semifinalele de joi, ea se va confrunta fie cu Coco Gauff (SUA), locul 3, fie cu Qinwen Zheng (China), locul 7.
De la începutul anului, Swiatek a câştigat trei titluri, inclusiv WTA 1000 la Madrid, în urmă cu 12 zile.